**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Sheromeda Football Project (SMFP) | | | |
| Adresse | c/o Mamo Ature Fera, House No. 619, Sub-city Gulele District 02, Addis Abeba, Ethiopien | | | |
| Telefon | +251911430069 | E-mail | sheromedaproject@yahoo.com | |
| Hjemmeside | Ingen | Evt. Facebook, blog, Youtube kanal, Flickr etc. | | https://www.facebook.com/sheromeda.fc.1 |

**B. Aktiviteten**

**AKTIVITETEN.**

Formålet med aktiviteten at oplyse danskere om det store og virkningsfulde arbejde, som udføres af dedikerede ildsjæle i SMFP i slummen i en forstad til Addis Abeba. Et arbejde som inkluderer muslimer, ortodokse og lutherske kristne; foruden at mange af de forskellige etniciteter også er repræsenterede*.*

Det er vigtigt fordi der er alt for mange negative historier om Afrika i medierne og specielt om Etiopien, hvor der siden november 2020 har været borgerkrig og der desforuden i udpræget grad er konflikter imellem de etniske grupper, så Etiopien før borgerkrigen var det land i verden, som havde næstflest internt fordrevne. SSMFP danner en god modvægt, fordi det er et eksempel på, hvordan etiopiere selv tager livtag med problemerne og tænder lys i mørket.  
Det skal realiseres nu, fordi to medlemmer af bestyrelsen fra SSMFP fra den 14.-20. oktober tager til Etiopien for at besøge fodboldprojektet. De vil komme hjem med nye historier om effekten af projektets arbejde.

Aktiviteten består af oplysning på mange forskellige niveauer

* Der er 4 fodboldklubber, som har doneret udstyr til SMFP. Vi vil takke dem og fortælle om det store arbejde SMFP gør bla med deres støtte.
* Vi vil holde oplæg på mindst 7 højskoler/efterskoler/sogneeftermiddage.
* En opgradering af den information, som uploades til SSMFP’s danske facebookside:
* *Et Etiopisk Fodboldløb i marts/april 2023.*

SSMFP støtter i forvejen SMFP ved indsamling af fodboldudstyr og betaling af mad til to af holdene efter deres træning, som foregår tre gange om ugen. Vores informationsarbejde har bestået af facebooksiden, e- mails til vores medlemmer og oplæg i en enkelt folkekirkemenighed. Oplægget var en blanding af Quiz og ppt viste sig at være godt til at engagere tilhørerne. Denne model bygger vi videre på.

Vi har tidligere lavet opslag på facebooksiden, men begrænsningen har været mangelfuld kommunikation med SMFP; derfor vil vi italesætte kommunikationen under besøget fra den 14.-20. oktober og satser på at aflønne en etiopisk oversætter fremadrettet. Vi afholdt i marts 2022 et sponsorløb, der ikke var ret godt besøgt selv om der kom 16.400 kr ind. Vi vil denne gang i højere grad gøre det til en oplysningsaktivitet med et lille foredrag, Face Time med SMFP, ppt, flyers, rollups, beachflag samt forplejning. Det er vores håb, at det oplysningsarbejde, som er blevet gennemført fra den 1.november, vil medføre, at der er en bredere kreds, som ønsker at deltage.

**SUCCESKRITERIER**

|  |  |  |
| --- | --- | --- |
| *Aktivitet* | *Succeskriterier* | *Måling af succeskriterier* |
| Via oplæg/foredrag at oplyse om, hvordan etiopiere selv tager ansvar for at udvikle deres lokalsamfund, så billedet af Etiopien nuanceres. | Vi vil holde oplæg i mindst 3 af de fire fodboldklubber, som har bidraget med udstyr.  Vi vil holde oplæg på mindst 7 højskoler/efterskoler/sogneeftermiddage. | Der skal i alt være mindst 400 tilhørere til oplæggene |
| En opgradering af den information, som uploades til SSMFP’s danske facebookside. Derved vil den interesse som er blevet vakt pga foredrag/oplæg kunne holdes i live. En etiopier oversætter fra amharisk, og et medlem af bestyrelsen oversætter til dansk og lægger oplægget op. | Indholdet skal være oplysende i forhold til de aktiviteter som udgår fra projektet og projektets positive påvirkning af spillerne. | Antallet af personer, som læser det enkelte opslag skal gå fra godt 30 til godt 60 |
| At skabe interesse for SMFP, så tilhørerne opsøger flere informationer via SSMFP’s facebookside og giver penge, så medlemmerne af SMFP får mad efter deres træning. | Der gives flere penge | Donationer til SSMFP stiger, så også pigeholdet får mad efter træningen |
| Et etiopisk fodboldløb i marts/april 2023. Vi vil samle interesserede, som skal heppe på de løbere som de sponsorerer. Samtidig, vil der være oplysninger om SMFPs arbejde i Etiopien og hvordan SSMFP arbejder for at støtte dem. Løbet vil være på stier i forbindelse med Østerå i Aalborg Centrum. Der vil også være forplejning for løbere og dem som møder op. | At folk møder op, hepper og tilegner sig mere viden om fodboldprojektet | Der møder 20 ikke-løbere op til begivenheden. |

**LÆRINGSMÅL**

Som organisation ønsker vi at nå en bredere målgruppe end tidligere. Desuden ønsker vi at blive mere professionelle i vores oplysningsarbejde både m.h.t. oplysningernes relevans og det udstyr, som vi har til rådighed (flyeres, beachflags og rollups)

Vi vil bestræbe os på, at der til hvert oplæg er en person til stede fra SSMFP foruden oplægsholderen, så man efterfølgende kan diskutere oplægget og lave en kort evaluering mhp., at oplæggene rettes til. Formanden er ansvarlig både for at evalueringen sker og for at den vendes på bestyrelsesmøderne

**MÅLGRUPPE.**

Vores målgrupper er*:*

* Unge som er i gang med at danne/udvikle deres verdensbillede
* Pensionister med hjerte for humanitær bistand
* Fodboldinteresserede i det danske foreningsliv

Vi kan appellere til dem, fordi målgruppen har interesse for fodbold, humanitær bistand eller andet, der gør, at de har en naturlig interesse for de aktiviteter, som udgår fra SMFP. Vi håber at de ved at høre oplæggene og læse på facebooksiden vil få respekt for den indsats som SMFP yder i slumkvarteret.

**TEMAER. Beskriv hvordan I arbejder med de fire punkter nedenfor**

### Hvordan inddrager i jeres partner i Syd i planlægning og gennemførelse af aktiviteten?

Det er personer fra fodboldprojektet, som bidrager med de konkrete historier.

### Hvordan fortæller I om de strukturelle årsager til fattigdom og ulighed?

Sheromeda er præget af strukturel fattigdom, og SMFP’s aktiviteter giver mennesker en mulighed for selv at afhjælpe deres situation på trods af den strukturelle fattigdom. I foredrag/oplæg vil der være nogle data, som underbygger dette.

### Hvordan indgår FN’s verdensmål i jeres aktivitet?

SMFP har en bred vifte af aktiviteter, som berører mange verdensmål.

**Verdensmål 2. Stop sult**Konkret forsøger SMSP at give mad til dens medlemmer i forbindelse med træning, hvilket bidrager til at børnene får lov til at fortsætte med at spille fodbold i stedet for at skulle tjene penge til familien. SMFP har også samlet penge ind til mad til særligt udsatte familier i Corona tiden.

**Verdensmål 3. Sundhed og trivsel.   
Delmål 3.5. Forebyggelse og behandling af rusmiddelmisbrug, herunder narkotikamisbrug og skadelig brug af alkohol, skal styrkes.**I forbindelse med træningen undervises spillerne i livsværdierne ærlighed, selvkontrol, det gode valg, tilgivelse og at tjene familien, så de derigennem styrker deres etiske kompas, hvilket medfører at de får bedre muligheder for at navigere i et slumområde med dets mange udfordringer. Trænerne fokuserer specifikt på farerne ved at ryge forskellig slags hash, sniffe lim og drikke alkohol. Desforuden øver spillerne små sketchs/skuespil om faren af rusmiddelafhængighed, som fremføres til SMFPs årsfest.

**Verdensmål 4. Kvalitetsuddannelse.**SMFP arbejder målrettet på at forbedre deres medlemmers karakterer i skolen med en skolemanual. Ved de statslige prøver i Juli 22 blev alle fodboldprojektets medlemmer rykket op, og mange af dem havde forbedret deres placering i klassen væsentligt. Dette viser sig også på den lange bane. I 2020 havde de haft 1570 medlemmer i alt, af dem var 82 medlemmer begyndt på videregående

**Verdensmål 5. Ligestilling imellem kønnene.   
Delmål 5.1. Alle former for diskrimination af alle kvinder og piger overalt skal stoppes**SMFP har igennem nogle år satset på et pigehold. Der er mange tabuer omkring sport særligt for kvinder i et religiøst og traditionelt land som Etiopien. På trods af dette lader forældrene deres piger blive medlemmer af fodboldholdet, hvilket vidner om den anerkendelse som Mamo Ature har i lokalsamfundet. Men det er også i tråd med en nyere udvikling i Etiopien, som nu har sin første kvindelig præsident og 50 % af ministrene i den etiopiske regering er kvinder. Desuden har Etiopien nu et kvindelandshold.

**Verdensmål 17. Partnerskaber for handling.**I øjeblikket er det i høj grad SMSP, som er ’storebror’ i partnerskabet. Den tidligere professionelle fodboldspiller i den etiopiske liga, Mamo Ature, startede i 2008 SMSP. Det gjorde han for at udøve en social indsats i lokalområdet, da børn og unge manglede aktiviteter og sportsfaciliteter i lokalområdet, der kunne holde dem beskæftiget. Dette er vel og mærke en indsats, som gælder både piger og drenge. Flere unge henfaldt til at drikke alkohol, sniffe lim og ryge forskellige former for hash, og kun få færdiggjorde folkeskolen til trods for, at der er fri uddannelse i Etiopien. Årsagen hertil er også, at mange børn har været nødsaget til at arbejde for, at deres familie kan klare sig økonomisk. SMSP har 125 medlemmer og både drenge- og pigehold.

Foruden at skabe aktivitetsmuligheder for unge i området, forsøger SMSP at gøre de unge til aktive medborgere i lokalsamfundet. Dette sker blandt andet ved den tidligere omtalte undervisning i forbindelse med træningen, men SMFP har også mange andre aktiviteter udenfor fodboldbanen. Fx deltager de i optog i forbindelse med Etiopiens nationale højtider. Desforuden har de unge i coronatiden rengjort gaderne i lokalområdet, samtidig med de har plantet træer for at skabe et bedre miljø. Sidstnævnte var en del af en større kampagne i Etiopien. SMSP arbejder således for at give medlemmer en ejerskabsfølelse, så de ser sig selv som medansvarlige og kan yde en indsats til fordel for både miljøet, deres familier og lokalmiljøet. 60 af foreningens medlemmer er blevet professionelle fodboldspillere i den etiopiske liga og 82 har taget en videregående uddannelse. De lokale myndigheder i Sheromeda gav ham i 2021 brugsretten til en mark i tre år pga hans indsats Således er SMFP et veletableret arbejde, som har skabt gode resultater.

Den danske NGO - SSMFP - blev grundlagt i juni 2021 med det formål at understøtte det ovenfornævnte arbejde, men i sagens natur har vi ikke så mange erfaringer at bidrage med. Dog har vi indtil videre sponsoreret mad til to af holdene og har formidlet både nyt og brugt fodboldudstyr. Når vi besøger SSMFP i oktober vil vi diskutere det fremtidige samarbejde, hvortil vi håber på at kunne søge nogle af CISUs andre puljer

**PLANLÆGNING.**

### Tidsplan

|  |  |
| --- | --- |
| Datoer | Aktiviteten |
| 14.okt- 20.okt | Under besøget i Addis Abeba vil vi arrangere en løbende oversættelse fra amharisk til engelsk og snakke med SMFP om hvorledes kommunikationen med SSMFP kan forbedres, deres fremtidsplaner og muligheder for et udbygget samarbejde |
| 15. nov | Efter pengene forhåbentlig bevilliges vil vi bestille flyers, 2 beachflag og 2 rollups. Grafikken skal udfærdiges af professionelle. Desuden vil vi for alvor starte med oversættelsen, så der kommer opslag på SSMFP’s danske Facebook side. |
| 1.nov 22-1.nov 23 | Fra den 1.november 2022 til den 1.november 2023 vil vi arrangere foredrag/oplæg i fodboldklubber/sogneeftermiddage/efterskoler/højskoler. Når vi ved om vi får bevilliget pengene vil det blive sat i gang. |
| Marts/april 23 | Afholdelsen af et etiopisk fodboldløb |

Der bliver en høj grad af frivilligt engagement, da besøget i Addis Abeba for to personer inkl. flybilletter, overnatning i Guest House og mad betales privat. Desforuden er det frivillig arbejdskraft, som afholder oplæg/foredrag, den etiopiske fodboldsdag og koordinerer med SMFP. Men der er to funktioner som kræver aflønning. En meget kompetent etiopisk oversætter - bosat i Addis Abeba skal aflønnes, da han ellers vil supplere sin faste løn ved andre aktiviteter. Ligeledes er det nødvendigt at aflønne en dansker til at lave det grafiske arbejde for beachflag og rollups , da vi ikke har disse kompetencer indenfor foreningen.

Aftalerne skal først konkretiseres under besøget i Addis Abeba. Bestyrelsen skulle have været på besøg i vinterferien 2022, men pga. den ustabile politiske situation var vi nødt til at udskyde besøget.

**KOMMUNIKATION**

Internt i foreningen kommunikerer vi aktiviteten vha. e-mails til medlemmer, opslag på Facebook og input til generalforsamlingen i juni. Desuden vil det være et fast punkt på bestyrelsesmøderne, som afholdes ca. hver anden måned. Udadtil trækker vi på personlige kontakter og skriver desforuden ud til diverse institutioner. Når vi kommer tilbage fra rejsen til Addis Abeba vil vi kontakte Nordjyske og fortælle om besøget og de efterfølgende foredrag/oplæg; der er gode chancer for at få en artikel i Nordjyske.